雖然全部嘅六格骨牌一共有210格，但係並冇辦法將佢哋全部拼成一個大長方形（唔似五格骨牌，可以將全部十二種五格骨牌拼成3×20，4×15，5×12或6×10嘅長方形）原因類似唔可以肢解西洋棋盤問題嘅原因，因為如果將長方形同所有嘅六格骨牌都依照西洋棋盤嘅方式嚟著色，噉任何一個面積係210平方單位嘅長方形都會被塗成105個黑格同105個白格，但係所有嘅六格骨牌當中，除咗編號3、7、12、14、16、18、23、25、27、32、34呢十一種六格骨牌會被塗成4個黑格同2個白格（亦可以塗成2個黑格同4個白格）而其餘嘅廿四種六格骨牌都會被塗成3個黑格同3個白格，所以，呢三十五個六格骨牌所佔嘅黑格跟白格嘅總數一定都係偶數（11×偶數+24×奇數=偶數）但105係奇數，